Lav et referat af nedenstående tekst:

Tekst:
Det går godt for den nordjyske it-virksomhed RTX. Virksomheden kommer ud af det seneste regnskabsår med et overskud på 55,5 millioner kroner efter skat, og det er ny rekord for RTX. - Vi har oplevet en meget positiv udvikling i RTX det seneste år. Recepten har været en fortsat positiv udvikling af kundebasen, en række nye produktlanceringer og en fastholdelse af omkostningsniveauet. Det har givet os en meget tilfredsstillende udvikling i både omsætning og resultat, siger administrerende direktør Flemming Hynkemejer. RTX lever af at designe og producere avancerede it-løsninger til virksomheder som Alcatel Lucent, Philips, Microsoft og NEC. Den nordjyske virksomhed er kommet ud med overskud de seneste fire år, og forventer at gøre det igen i indeværende regnskabsår.

Referat:
Den nordjyske it-virksomhed RTX kommer ud af det seneste regnskabsår med sit største overskud nogensinde.